**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

**konaného dňa 29. 9. 2023 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

**konaného dňa 29. 9. 2023 o 1530 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**Neprítomní:**

PaedDr. Anna Grobarčíková, Mgr. Martina Vonšáková

**Ostatní prítomní:**

**POGRAM:**

1. Otvorenie zasadnutia
2. Kontrola uznesení
3. Územný plán obce
4. Rôzne
5. Interpelácia poslancov
6. Diskusia
7. Starosta informuje
8. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Martina Kovalíčka a Ing. Annu Laššákovú, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľne schválený.

Poslanci, ktorí schvaľujú program rokovania:

Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**2. Kontrola uznesení**

Na poslednom zasadaní bolo uložené pozvať Ing. Arch Barčiaka a Ing. Arch. Krušinského.

Ing. Arch. Barčiak a Ing. Arch. Krušinský boli pozvaní na zastupiteľstvo. Ing. Arch. Krušinský nereagoval na pozvanie na obecné zastupiteľstvo a ani nedvíha telefón. Ing. Arch. Barčiak, krátko pred zastupiteľstvom oznámil, že nepríde na zastupiteľstvo.

Druhým uznesením bolo pripraviť podklady pre návrh poplatku za rozvoj, tieto podklady sú pripravené.

**3. Územný plán obce**

Ing. Arch. Krušinský nereagoval na pozvanie na zastupiteľstvo a z dôvodu neúčasti Ing. Arch. Krušinského, poslanci navrhli im poslať podklady a výzvu. V minulom koncepte územného plánu nám bolo vytknutá veľká plocha pozemkov určená na IBV.

Poslanci navrhli poslať Ing. Arch. Barčiakovi návrhy dvoch lokalít, ktoré máme pripravené. Celú lokalitu Nižný koniec a zastavané časti v tejto časti dediny.

Lokalitu Roveň, treba rozdeliť na tri časti, dokresliť ulice v tejto časti. Dokresliť zastavané časti oproti kostolu za škôlkou. Dokresliť Veselovskú cestu. Pre územný plán budú použité podklady, ktoré boli vypracované Ing. Annou Laššákovou a Miroslavom Brandysom.

Poslanci na minulom zastupiteľstve sa pýtali koľko nás stál už územný plán. Kontrolórka už v roku 2020 robila kontrolu týchto platieb, preto priniesla túto správu a ukázala faktúry a platby.

**Prehľad platieb, ktoré zaplatila obec pri realizácii nového ÚPN**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2015** | **Rok 2016** | **Rok 2017** | **Rok 2018** | **Rok 2019** | **Spolu** |
| **Ing. Arch. Barčiak** | **960,-** | **720,-** | **960,-** | **480,-** |  | **3 120,-** |
| **Ing. Arch. Krušinský** |  | **3 000,-** | **6 000,-** | **2 000,-** |  | **11 000,-** |
| **Mzda, Vaculčíková**  **Pripomienky v KD** |  |  |  |  | **1 300,-** | **1 300,-** |

Poslanci navrhli, aby právnička napísala obidvom architektom výzvy na plnenie predmetu zmluvy a ukončenie územného plánu obce, z dôvodu, že sa mení legislatíva a celý proces obstarávania trvá už od roku 2015. Poslanci prijali k Územnému plánu obce následné uznesenie.

Obecné zastupiteľstvo žiada zhotoviteľa územného plánu obce Sihelné Ing. Arch. Vladimíra Krušinského a odborne spôsobilú osobu Ing. Arch. Vladimíra Barčiaka o dokončenie územného plánu obce Sihelné do 31. 12. 2023:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Proti:

Zdržal sa:

**4. Poplatok za rozvoj**

V našej dedine vzniká viacero nových ulíc po jednoduchých pozemkových úpravách, ktoré si vysporiadali majitelia pozemkov. Obec nebude mať dostatok finančných prostriedkov vybudovať celú infraštruktúru na týchto uliciach a prevádzkovať následnú údržbu. Niektoré dediny tento nedostatok finančných prostriedkov riešia poplatkom za rozvoj. Je to forma financovania udržateľného rozvoja obci, ktorú ponúka štát na základe zákona č. 447/2015 Z.z. Zákon o miestnom poplatku za rozvoj a o zmene a doplnení niektorých zákonov.

Výška poplatku je vymedzená zákonom v rozpätí 3 € až 35 € za m2. Poplatok za m2 si určuje obec sama. Vychádza sa zo zastavanej plochy a podlahovej plochy domu. Poplatková povinnosť vznikne pri vydaní stavebného povolenia, výmeru m2 pre výpočet poplatku dokladá obci projektant, ktorý projektuje dom. Kontrolórka vypracovala pracovný návrh VZN pre potreby obce Sihelné, ktorý poslanci ešte podrobne rozoberali.

Pracovníka Mgr. Vojtašáková sa informovala v Beňadove, ktoré už zaviedlo tento poplatok aj v Bobrove. Pre obec je to nepopulárne opatrenie, ale v dlhodobom horizonte napomáha rozvoju obce. Starosta povedal, že sa poinformuje, či si môže obec stanoviť iný druh poplatku, prípadne zvýšiť poplatok za stavebné povolenie a takto zabezpečovať budovanie infraštruktúry v obci, ktorá je pre obec veľmi finančne náročná.

**4. Cintorín**

Poslanci Miroslav Brandys, Ing. Anna Laššáková a Mgr. Beáta Grižáková obišli majiteľov pozemkov, ktorí zatiaľ nepodpísali kúpne zmluvy na odkúpenie pozemkov pod cintorín a od týchto vlastníkov dostali priebežné prísľuby. Starosta uviedol, že v pondelok by mal byť zapísaný geometrický plán na cintorín. Navrhli, aby sa vypracoval nový geometrický plán, na ktorom by bola naznačená prístupová cesta v hornej časti cintorína,čo je požiadavka niektorých vlastníkov k podpísaniu kúpnej zmluvy.

Poslanci, ktorí schvaľujú vypracovať geometrický plán pod cintorín so zakreslenou prístupovou cestou v šírke 7 metrov:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Proti:

Zdržal sa:

**5. Most ku futbalovému ihrisku**

Starosta sa rozprával s projektantom, ohľadom mostu na ihrisko. Projektoval podobný most vo Vavrečke, cena mosta by sa pohybovala približne okolo 20 000 €, pričom výstavba mosta by bola okolo 12 000 € a terénne úpravy by sme mohli realizovať prevádzkou. Poslanci navrhli zistiť cenu za projekt na stavebné povolenie, ak by sa cena pohybovala do 1000 € navrhli, aby dal vypracovať projekt. Po vypracovaní projektu budeme čakať na vhodnú výzvu.

Poslanci, ktorí súhlasia, aby bol vypracovaný projekt do výšky 1000 €:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Proti:

Zdržal sa:

**6. Asfaltovanie Veselovskej cesty po rampu**

Starosta informoval, že mu prišla cenová ponuka od pána Šprláka na asfaltovanie tejto cesty v sume 19 000 €, čo je o 3 000 € menej oko od Cestných stavieb. Asfaltovať by mohli 9. 10. 2023. Poslanci uviedli, že obec už mala vysporiadávať pozemky pod touto cestou. Na túto časť nemáme geometrický plán. Poslanci navrhli vypracovať geometrický plán a vysporiadať Veselovskú cestu po rampu.

Poslanci, ktorí sú za vypracovanie geometrického plánu a vysporiadanie Veselovskej cesty po rampu:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Proti:

Zdržal sa:

**5. Rôzne**

**1. Žiadosť Mgr. Martiny Vonšákovej o vykonanie funkcie poslanca bez nároku na odmenu**

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**2. Žiadosť Rímskokatolíckej Cirkvi biskupstvo Spišské Podhradie o poskytnutie dotácie na rok 2024 v sume 19 400 € na školskú družinu.**

Poslanci, ktorí schválili finančný príspevok na školskú družinu v sume 19 400 €:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Proti:

Zdržal sa:

**3. Žiadosť o poskytnutie finančných prostriedkov na nahrávanie CD Ľudovej hudby Mgr. Ľubomíra Luscoňa**

Poslanci navrhli, aby sa oslovili všetky súbory v dedine a nahralo sa spoločné cédečko, ktoré by nás reprezentovalo.

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**4. Žiadosť o úpravu vnútorných priestorov v bytovej jednotke 215**

Úpravy sa budú realizovať v zimnom období.

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**6. Interpelácia poslancov**

Poslankyňa Ing. Anna Laššáková navrhla vysypať Veselovskú cestu. Starosta uviedol, že sa rozprával s pánom Šprlákom. Skúsime opraviť časť Veselovskej cesty. Gréderom sa vrchná vrstva naruší, zrovná a zhutní. Ak sa táto metóda osvedčí, tak sa opraví celá Veselovská cesta.

Poslanec Miroslav Brandys sa opýtal, ako je to s opravou kríža pri pánovi Kurákovi.

Starosta uviedol, že dal zreštaurovať tento kríž pánovi Kolčákovi, poslankyňa Ing. Anna Laššáková uviedla, že treba opraviť kríž aj na nižnom konci. Poslankyňa Mgr. Beáta Grižáková, by chcela tlmočiť podnet od občanov, že keď sa búdu kosiť hroby, aby sa to vyhlásilo v rozhlase, aby si ľudia, ktorí chcú, mohli prikryť hroby a tiež, aby sa dotiahla voda na cintorín. Starosta uviedol, že upozorní pracovníka, nech nosí kartón, aby tráva nepadala na hroby. Dotiahnuť vodu vyššie na cintorín, by sa mohlo keď bude vysporiadaná ďalšia časť cintorína, taktiež sa budú robiť viaceré úpravy, opravia sa zdvihnuté kocky dlažby, osvetlenie a pod.

Poslankyňa Mgr. Beáta Grižáková upozornila na neopravenú rínu na škôlke, tiež treba opraviť ríny na obecnom úrade. Nech to zrobia chlapi z prevádzky. Tiež sa spýtala, či starosta dostal cenovú ponuka na maľovanie strechy materskej škôlky. Starosta dostal ponuku od firmy z Martina. Cenová ponuka za maľovanie a čistenie dvoch časti strechy na materskej škôlke je 9 000 €. Na túto prácu je oslovený aj pán Jagelka. Poslankyňa Mgr. Beáta Grižáková upozornila na vysypaný stavebný odpad pri futbalovom ihrisku. Treba pozrieť na kameru kto to urobil. Starosta uviedol, že nevie kto to urobil. Taktiež poslankyňa Mgr. Beáta Grižáková, by sa chcela spýtať prečo nemáme na obecnej stránke zverejnené komisie a ich členov. V zápisnici boli zverejnené komisie aj členovia. Môžeme to dať aj na stránku.

Poslanec Miroslav Brandys a Ing. Anna Laššáková tiež upozornili na nevysporiadanú cestu za dedinou, ktorá bola už zaasfaltovaná. Treba to riešiť napr. zrobiť nájomnú zmluvu obce so SPF.

Poslanec Martin Kovalíček povedal, aby sa nedávali na skládku gumy, dajú sa zadarmo odovzdať v autoservisoch taktiež aj polystyrény sa dajú odovzdať v Oravskej Jasenici za poplatok, ktorý nie je vysoký. Je to pre nás finančne náročné a aj chlapi to musia prekladať a robili by niečo iné. Taktiež sa opýtal, kedy by mali prísť traktory na zberný dvor z toho projektu. Starosta uviedol, že mali by prísť v októbri. Poslanec Martin Kovalíček upozornil, že stále je nezapieskovaná plocha pred Požiarnou zbrojnicou. Je za to zaplatené. Stále počúva od ľudí, že starosta chce robiť a poslanci mu v tom bránia. Chce sa opýtať v čom mi mu bránime už tretie volebné obdobie. Starosta uviedol, že nevie, kto šíri tieto reči. Poslanec Martin Kovalíčk sa spýtal, či sa niečo pohlo s kultúrnym domom. Starosta uviedol, že zatiaľ nie, strecha sa bude robiť až na budúci rok..

Poslanec Martin Kovalíček upozornil, že treba dozrieť na cintorín, aby sa na dušičky svietilo, lebo vlani tam bola porucha. Taktiež chcel upozorniť, že Sihelník je slabý vytrácajú sa príspevky od ľudí, len čo škola dáva. Poslanci upozornili na poškodenú rúru – prepad do potoka pri starom Kurákovom dome. Starosta uviedol, že to opravíme.

Poslanci upozornili, že by bolo treba viacej košov na detskom ihrisku pri materskej škole. Je tam veľký neporiadok najmä po víkende. Treba tam dať aj upozornenie o udržovaní poriadku.

Poslanci upozornili, že v našej obci je veľa nevysporiadaných ciest, ako je Veselovská cesta, cesta za dedinu atď., parkovisko pri kostole, časť obidvoch ihrísk a pod. Ak sa chceme zúčastniť v projektoch potrebujeme mať vysporiadané plochy. Vyvlastnenie ciest, ktoré robia advokátske kancelárie je veľmi drahé a je pre nás lacnejšie prijať pracovníka na určité obdobie, ktorý by sa venoval vysporiadaniu pozemkov s vhodným vzdelaním v tejto problematike.

**6. Starosta informuje**

**7. Záver**

Starosta informoval, že vianočné trhy sa uskutočnia 9. 12. 2023 a zasadanie OZ bude 4. 12. 2023. Na záver starosta obce poďakoval poslancom za spoluprácu.

Martin Kovalíček .............................................

Ing. Anna Laššáková .............................................

Zapísala:

Mgr. Alena Vojtašáková ............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**29. 9. 2023 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie**

1. Žiadosť Mgr. Martiny Vonšákovej o vykonanie funkcie poslanca bez nároku na odmenu

2. Žiadosť o poskytnutie finančných prostriedkov na nahrávanie CD Ľudovej hudby Mgr. Ľubomíra Luscoňa

3. Žiadosť o úpravu vnútorných priestorov v bytovej jednotke 215

**B. Ukladá**

1. Osloviť vlastníkov pozemkov pri materskej škôlke s ponukou na odkúpenie pozemku

2. Vypracovať geometrický plán a vysporiadať Veselovskú cestu po rampu

3. Vypracovať geometrický plán pod cintorín so zakreslenou prístupovou cestou v šírke 7 metrov

**E. Schvaľuje**

1. Program rokovania obecného zastupiteľstva

2. Odkúpenie pozemkov na ihrisko pri CZŠ v sume 20 € pre majiteľov pozemkov Jozefa Gabriela, Mazurákovej Jany, Karola Chudjaka

3. Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2024 v sume 19 400 € na fungovanie školského klubu

4. Obecné zastupiteľstvo žiada zhotoviteľa územného plánu obce Sihelné Ing. Arch. Vladimíra Krušinského a odborne spôsobilú osobu Ing. Arch. Vladimíra Barčiaka o dokončenie územného plánu obce Sihelné do 31. 12. 2023

5. Vypracovanie projektovej dokumentácie na most na ihrisko max v sume 1000 €

Mgr. Ľubomír Piták

starosta obce